open-index/open-wikipedia-markdown huggingface dataset:
Marilyn (kappale)

**Marilyn** on Juice Leskisen säveltämä ja sanoittama kappale, joka julkaistiin singlenä vuonna 1974. Kappale oli Leskisen ensimmäinen hitti, ja se on yhä hänen tunnetuimpia kappaleitaan. Tekstin minäkertoja muistelee nuoruuttaan ja ihastustaan Marilyn Monroeen, ja kertosäe kuuluu: *Marilyn Marilyn* / *Milloin riisut jumpperin* / *Marilyn Marilyn* / *Tuon ajan saanko koskaan takaisin.*

## Taustaa
Juice Leskinen on kertonut kirjoittaneensa kappaleen syksyllä 1973, kun hän työskenteli Tampereen kaupungin liikennelaskijana. Marilyn Monroe oli silloin ajankohtainen, sillä Norman Mailer oli juuri kirjoittanut hänestä kiistellyn elämäkerran. Vaikka kappale kertookin nuoren pojan märistä unista, Juice on sanonut ettei Marilyn ollut hänelle mikään seksiobjekti, koska oli samanikäinen kuin hänen äitinsä. Juice kaavaili ensin Rauli Badding Somerjokea kappaleen esittäjäksi. Ensimmäiseksi omaksi singlekseen hän oli ajatellut versiota Dr. Hook & The Medicine Show'n hitistä *The Cover of the Rolling Stone*. "Marilyn"-kappaleen teksti poikkeaa selvästi aikansa iskelmänikkareiden tyylistä. Se oli todennäköisesti ensimmäinen suomalainen äänite, jossa mainittiin sana ”onanoida”.

## Julkaisut
”Marilyn” oli Coitus Int -yhtyeen ensimmäisen singlen a-puoli; b-puolella oli ”Einarin polkupyörä”. Singlen kustansi levy-yhtiö Love Records, ja se  äänitettiin Finnvoxin studiolla Helsingin Pitäjänmäessä. Tuottaja oli Måns Groundstroem. Singlellä ”Marilynin” soittivat Juice Leskinen (laulu ja basso), Pena Penninkilampi (taustalaulu), Mikko Alatalo (akustinen kitara ja taustalaulu), Max Möller (sähkökitara), Eetu Tuominen (akustinen kitara ja taustalaulu) ja Hessu Jokela (rummut). ”Marilyn” oli Suomen singlelistan ykkösenä elokuusta lokakuuhun 1974, minkä jälkeen sen tilalle tuli yhtyeen seuraava single ”Jyrki boy”. 

Vuonna 1983 Leskinen levytti kappaleesta myös englanninkielisen version, joka julkaistiin vuonna 1983 mini-lp:llä *[[Deep Sea Diver]]*, ja lisäksi suomeksi laulu ilmestyi live-levyllä *[[Kuopio-Iisalmi-Nivala]]*. Vuonna 1999 ”Marilynista” tehtiin a cappella-versio, johon soolon lauloi Juice ja taustan kamarikuoro Stemman johtaja Matti Apajalahti ja Markku Häkkinen. Se ilmestyi albumilla *Stemma: Risainen elämä - Juice Leskisen lauluja a cappella*. Vuonna 2008 tehdyllä tribuuttialbumilla *[[Ajan hengessä]]* ”Marilynin” laulaa Jope Ruonansuu. Kappale on julkaistu useilla eri kokoelmalevyillä.

”Marilyn” kuullaan myös elokuvassa *[[Helmiä ja sikoja]]* (2003), jossa sen esittää Niilo Syväoja.

## Lähteet
Albert Crusat

**Albert Crusat Domènech** (s. 13. toukokuuta 1982 Barcelona, Espanja) on espanjalainen jalkapalloilija. Hän edustaa Englannin Valioliigassa pelaavaa Wigan Athleticia ja on pelipaikaltaan vasen laitalinkki.

## Ura
Crusat on kotikaupunkinsa Espanyolin kasvatti. Hän teki ensiesiintymisensä edustusjoukkueessa 2. syyskuuta 2002 ottelussa Real Madridia vastaan. Vuodet 2003–2005 hän edusti Segunda Divisiónissa pelanneita Rayo Vallecanoa ja Lleidaa.

Kaudeksi 2005–2006 Crusat siirtyi Almeríaan. Seuraavalla kaudella 2006–2007 hän oli yksi joukkueen tärkeimmistä pelaajista, kun se kauden päätteeksi nousi maan pääsarjaan.

## Aiheesta muualla
* Esittely BDFutbol -sivustolla
Christian Érard

**Christian Érard** (25. toukokuuta 1939 Hennezel – 16. marraskuuta 2023 Lens) oli ranskalainen lintutieteilijä, joka tutki Itä-Afrikan linnustoa. Hän toimi tutkijana Ranskan kansallismuseon (*Muséum National d'Histoire Naturelle*) MECADEV (*Adaptive Mechanisms and Evolution*) työryhmässä.

Érard nimesi linnuista sidamonkiurun ja etiopiankiurun.

## Lähteet
*MNHN
Kanada olympialaisissa

**[[Kanada]]** on osallistunut olympialaisiin vuoden 1900 kisoista lähtien. Se on saavuttanut yhteensä 448 mitalia. Talviolympialaisten mitalitilastossa se on viides 170 mitalillaan, joista 62 on kultaisia. Olympialaiset on järjestetty Kanadassa kolme kertaa: Montréalin 1976 kesäolympialaisissa ja Calgaryn 1988 talviolympialaisissa isäntämaa ei voittanut yhtään kultamitalia, mutta Vancouverin 2010 talviolympialaisissa Kanada oli mitalitaulukon ykkönen 14 kultamitalillaan.

Kanada on saanut olympiamitaleja yli 30 urheilumuodossa. Eniten kultamitaleja maalla on yleisurheilusta, 14 kappaletta. Suhteellisesti parhaiten se on menestynyt jääkiekossa, jossa se on voittanut 13 kultamitalia.  Nelinkertaisia kanadalaisia olympiavoittajia ovat jääkiekkoilijat Jayna Hefford, Caroline Ouellette ja Hayley Wickenheiser sekä kolminkertaisia kaukalopikaluistelijat Marc Gagnon ja Charles Hamelin, jääkiekkoilijat Meghan Agosta-Marciano, Gillian Apps, Jennifer Botterill, Becky Kellar, Charline Labonté, Cherie Piper, Colleen Sostorics ja Kim St-Pierre sekä soutajat Kathleen Heddle ja Marnie McBean. Eniten mitaleja, kuusi kappaletta, ovat saavuttaneet pikaluistelijat Cindy Klassen ja Clara Hughes, joista Hughes on voittanut mitaleja myös pyöräilyssä. Maan ensimmäinen olympiavoittaja oli estejuoksija George Orton Pariisissa 1900.

## Lähteet
* 
* 
* Kanada Lontoon olympialaisissa 2012
*
Pyhä Anna itse kolmantena

**Pyhä Anna itse kolmantena** on Leonardo da Vincin piirustus vuosilta 1499–1500. 

Piirustus on tehty hiilellä ja liiduilla kahdeksasta arkista liimatulle paperille. Osa piirustuksesta on jätetty tarkoituksella luonnosmaiseksi.
Piirustus on luultavasti liittynyt Ranskan kuninkaan Ludvig XII:n tilaamaan maalaukseen, jota Leonardo alkoi maalata vuonna 1508. Tällä hetkellä Louvressa oleva maalaus oli kesken da Vincin kuollessa.

*Pyhä Anna itse kolmantena* -piirustusta ei kuitenkaan ole käytetty maalauksen luonnoksena, koska sen ääriviivoihin ei ole puhkottu reikiä piirustuksen siirtämiseksi maalauspohjalle. Myös kuvan sommitelma on erilainen kuin maalauksessa, josta Johannes Kastaja on jätetty pois. Maalausta kutsutaan myös nimellä *Neitsyt Maria, Jeesuslapsi, karitsa ja Pyhä Anna*.

## Lähteet
Marilyn

**Marilyn** voi tarkoittaa seuraavia:

## Etunimenä

* Marilyn McCord Adams (1943–2017), yhdysvaltalainen filosofi ja teologi
* Marilyn Bergman (1929–2022), yhdysvaltalainen elokuvamusiikin sanoittaja
* Marilyn Burns, oik *Mary Lyunn Ann Burns* (1949–2014), yhdysvaltalainen näyttelijä
* Marilyn Chambers (1952–2009), yhdysvaltalainen pornonäyttelijä
* Marilyn Cole (s. 1949), brittiläinen valokuvamalli ja Playboy-tyttö
* Marilyn Cotlow (s. 1924), yhdysvaltalainen oopperalaulaja
* Marilyn French (1929–2009), yhdysvaltalainen kirjailija
* Marilyn Hacker (s. 1942), yhdysvaltalainen runoilija
* Marilyn Horne (s. 1934), yhdysvaltalainen oopperalaulaja
* Marilyn Kaye (s. 1949), yhdysvaltalainen kirjailija
* Marilyn Manson, oik. *Brian Hugh Warner*, (s. 1969), yhdysvaltalainen rock-muusikko ja Marilyn Manson -yhtyeen solisti
* Marilyn Maxwell (1921–1972), yhdysvaltalainen näyttelijä ja esiintyjä
* Marilyn Mazur (1955–2025), yhdysvaltalais-tanskalainen jazz-muusikko ja lyömäsoittaja
* Marilyn Miller (1898–1936), yhdysvaltalainen näyttelijä 
* Marilyn Monroe, oik. *Norma Jeane Mortenson* (*Baker*) (1926–1962), yhdysvaltalainen elokuvanäyttelijä
* Marilyn Pauline Novak, *Kim Novak* (s. 1933), yhdysvaltalainen näyttelijä
* Marilyn Okoro (s. 1984), brittiläinen yleisurheilija
* Marilyn Quayle (s. 1949), yhdysvaltalainen asianajaja ja kirjailija
* Marilyn Ramenofsky (s. 1946), yhdysvaltalainen vapaauimari
* Marilyn vos Savant (s. 1946), yhdysvaltalainen tietokirjailija ja toimittaja
* Marilyn Ware (1943–2017), yhdysvaltalainen diplomaatti
* Marilyn Waring (s. 1952), uusiseelantilainen poliitikko ja aktivisti

## Muita merkityksiä

* ”Marilyn”, Juice Leskisen kappale vuodelta 1974
* Hurrikaani Marilyn, Atlantilla vuonna 1995 riehunut hurrikaani 
* Bio Marilyn, elokuvateatteri Lapualla
* 1486 Marilyn, päävyöhykkeen asteroidi.
Virgin VR-01

**Virgin VR-01** on brittiläisen Virgin -tallin Formula 1 -auto, jota talli käytti kaudella . Autoa ajoivat saksalainen Timo Glock ja brasilialainen Lucas di Grassi. Auton on suunnitellut Nick Wirth. Auto julkistettiin 3. helmikuuta 2010. Testikuljettajana toimi Jérôme d’Ambrosio.

## Formula 1 -tulokset

## Aiheesta muualla
William J. Fetterman

**William Judd Fetterman** (1833? – 21. joulukuuta 1866) oli Yhdysvaltain armeijan upseeri Yhdysvaltain sisällissodassa ja Punaisen Pilven sodassa. Sisällissodan aikana Fetterman värväytyi unionin armeijaan toukokuussa 1861 ja hänestä tuli yliluutnantti. Sodan jälkeen hän päätti jäädä vakinaisesti armeijaan ja hänet nimitettiin kapteeniksi toiseen pataljoonaan 18. jalkaväkirykmenttiin. Hän lupasi murskata 80 miehensä avulla koko sioux-kansakunnan. Fetterman ja hänen joukkonsa joutui kuitenkin Hullun Hevosen ja tämän soturien käyttämän houkutuslintutaktiikan uhreiksi: Pieni joukko siouxeja houkutteli Fettermanin takaa-ajoon, mutta pian hän huomasi edessään 2&nbsp;000 intiaania. 20 minuutissa Fetterman joukkoineen oli surmattu.

## Lähteet
*http://www.friendslittlebighorn.com/Fetterman-Battle.htm
Tomahawk

**Tomahawk** on Pohjois-Amerikan intiaanien käyttämä kevyt sotakirves ja yleistyökalu. Tomahawkin varsi on tavallisesti alle kaksi jalkaa (60 cm) pitkä ja perinteisesti valmistettu hikkoripuusta, saarnesta tai vaahterasta.  Päät painavat noin 260–570 grammaa.

Tomahawk-sana tuli alun perin Virginian alueella asuvien algonkin-kielisten heimojen käyttämästä sanasta *tamahag*, jolla kuvattiin mitä tahansa leikkaamiseen käytettävää asetta. Myös pohjoisempana asuvat algonkinit käyttivät samantyylistä sanaa, ja kapteeni John Smithin uskotaan olleen ensimmäinen, joka toi termin englannin kieleen. Sittemmin sana on muotoutunut yleiseen kirjoitusmuotoon tomahawk.

Tomahawkien mallit ja muodot vaihdelivat käyttötarkoituksesta riippuen. Osa oli yksinkertaisia kirveitä, joita käytettiin taistelu- ja työvälineinä. Osa sen sijaan oli seremonioissa käytettäviä koristeltuja statusesineitä. Alun perin tomahawkit saattoivat kertoa omistajansa varallisuudesta ja hänen asemastaan heimossa. Myöhemmin eurooppalaiset kauppiaat myivät intiaaneille paitsi tavallisia rautakirveitä myös taidokkaasti valmistettuja messingillä tai hopealla koristeltuja henkilökohtaisia koristetomahawkeja.

## Katso myös
*Heittokirves

## Lähteet
* 
* 

### Viitteet

## Aiheesta muualla
Hispania F110

**Hispania F110** on espanjalaisen Hispania -tallin Formula 1 -auto, jota talli käytti kaudella . Auton on valmistanut Dallara, vaikka valmistajien sarjassa valmistajaksi mainitaan *HRT-Cosworth*. Auton suunnittelijoiksi on mainittu italialaiset Gabriele Tredozi ja Luca Pignacca sekä brittiläinen Ben Agathangelou. Autoa ajoivat intialainen Karun Chandhok, brasilialainen Bruno Senna, japanilainen Sakon Yamamoto ja itävaltalainen Christian Klien. Auto julkistettiin 4. maaliskuuta 2010 Murciassa, Espanjassa. Auton suunnittelu- ja rakennustyöt kuitenkin jatkuivat edelleen kauden avauskilpailussa, minkä seurauksena erityisesti Chandhok menetti mahdollisuuden ajaa autolla perjantain vapaissa harjoituksissa. 

Parhaimmat tulokset (14. sijat) tulivat Chandhokin ja Sennan ajamina Australiasta, Monacosta ja Koreasta. Autolla ei kerätty kauden aikana yhtään MM-pistettä ja talli sijoittui yhdenneksitoista häviten tulokastalleista Lotus Racingille, mutta voitti Virgin Racingin. 

Kauden aikana koettiin vaaratilanne Italian osakilpailussa, jossa Yamamoton auto päästettiin liian aikaisin liikkeelle varikkokäynnin aikana, jolloin tämä ajoi rengasta vaihtamassa olleen varikkotyöntekijän päältä.

Kauden päätösosakilpailun jälkeen Pastor Maldonado ajoi Hispanian autolla nuorten kuljettajien testeissä.

## Formula 1 -tulokset kilpailuittain

## Lähteet
Trastevere

**Trastevere** on Rooman kolmastoista rione, jota ympäröivät lännessä ja etelässä Gianicolon muuri, pohjoisessa Borgo ja idässä Tiberjoki. Sen koko on noin 180 hehtaaria, väkiluku 23&nbsp;300 ja väestötiheys 12&nbsp;900 asukasta neliökilometrillä (2013) – se on suurikokoisin Rooman rioneista. Seitsemän siltaa yhdistää Trasteveren Tiberin itärantaan. Kaupunginosassa ei ole merkittäviä antiikinaikaisia rakennuksia tai muistomerkkejä, koska Rooman valtakunnan aikoihin siellä asui enimmäkseen ulkomaalaisia. Nykyään sen asukkaat pitävät itseään aidoimpina roomalaisina.

Trasteveren vehreää pohjoisosaa hallitsee Gianicolon kukkula, jonka laelta avautuu esteetön näköala Tiberin itärannalle. Kukkula tunnetaan muun muassa keskiaikaisesta Sant’Onofrio al Gianicolon luostarikirkosta, Fontana dell’Acqua Paolan suuresta suihkulähteestä ja Giuseppe Garibaldin muistomerkistä. Sen laella sijaitsee myös Suomen valtion omistama renessanssihuvila Villa Lante, jossa toimii Suomen Rooman-instituutti. Gianicolon ja Tiberin välissä on noin kilometrin pituinen Via della Lungara, jonka varrella sijaitsevista rakennuksista merkittävimpiä ovat Regina Coelin vankila, Farnesen ruhtinassuvun ylellinen huvila Villa Farnesina ja taidemuseona toimiva Palazzo Corsini.

Gianicolon eteläpuolella Trastevere on katukuvaltaan muuta Roomaa ränsistyneempi mutta samalla hyvin maalauksellinen lukemattomine pikkukujineen, kahviloineen ja ravintoloineen. Alueen keskipiste on hienoista mosaiikeistaan kuuluisa Santa Maria in Trastevere, joka on yksi Rooman vanhimmista kirkoista. Viale Trasteveren ja Tiberjoen väliin jäävä alue on muuta Trastevereä hiljaisempi ja siellä on säilynyt paljon keskiaikaisia rakennuksia. Santa Cecilia in Trasteveren kirkko on kuuluisa Arnolfo di Cambion ciborium-alttarista ja Stefano Madernon veistämästä Pyhän Cecilian patsaasta. Hieman etelämpänä sijaitseva San Francesco a Ripa tunnetaan puolestaan Berninin veistämästä Ludovica Albertonin patsaasta.

## Rajat
Trasteveren rajat suhteessa naapurikaupunginosiin ovat seuraavat:
* Portuense: Tiberjoki → Gianicolon muuri (Piazzale Portuense)
* Gianicolense: Gianicolon muuri (Viale delle Mura Portuensi → Viale Aurelio Saffi → Viale delle Mura Gianicolensi)
* Aurelio: Gianicolon muuri (Viale delle Mura Aurelie)
* Borgo: Galleria Principe Amedeo di Savoia → Piazza della Rovere → Tiberjoki


File:Trastevere Roma Via Garibaldi 2013 03.jpg|Näkymä Trasteveren pohjoisosiin.
File:Villa Lante al Gianicolo 3.jpg|Villa Lante
File:Fontanone dell'Acqua Paola.jpg|Fontana dell’Acqua Paola
File:Santa Maria in Trastevere front.jpg|Santa Maria in Trastevere
File:Piazza di San Callisto Roma Trastevere 2013 03.jpg|Piazza di San Calisto
File:Santa Ceciclia Travesere exterieur.jpg|Santa Cecilia in Trastevere


## Lähteet

## Aiheesta muualla
Bengalinkissa

**Bengalinkissa** voi tarkoittaa seuraavia eläimiä:
* bengali (kissarotu), kesykissan rotu
* leopardikissa eli bengalinkissa (*Prionailurus bengalensis*), kaakkoisaasialainen kissaeläinlaji
Chandler (Arizona)

**Chandler** on kaupunki Maricopan piirikunnassa Arizonan osavaltiossa Yhdysvalloissa. Sen arvioitu asukasluku oli vuonna 2018 oli 257&nbsp;165. Kaupunki sijaitsee Phoenixin esikaupunkialueella.

Chandlerin ylivoimaisesti merkittävin työllistäjä on teknologiayhtiö Intel, joka työllisti kaupungissa vuonna 2017 noin 11&nbsp;000 ihmistä.

## Lähteet

## Aiheesta muualla
Maahockey kesäolympialaisissa 2000

**Maahockey** oli **[[Kesäolympialaiset 2000|Sydneyn olympialaisissa 2000]]** yhdeksättätoista kertaa olympiakisoissa. Naisten turnaus pelattiin kuudennen kerran. 

## Miehet

### Alkulohkot

#### Lohko A

#### Lohko B

### Loppusarjat

#### Mitaliottelut

#### Ottelut sijoista 5-8

#### Ottelut sijoista 9-12

## Naiset

### Loppuottelu

### Pronssiottelu

## Lähteet
* http://www.the-sports.org/field-hockey-men-s-olympic-games-group-a-2000-results-s33-c0-b0-g153-t2720-u12-m51475.html
Peoria (Arizona)

**Peoria** on kaupunki Maricopan ja Yavapain piirikunnissa Arizonan osavaltiossa Yhdysvalloissa. Sen pinta-ala on noin 451,7 neliökilometriä, ja väkiluku oli vuoden 2018 arvion mukaan 172&nbsp;259.

Peorian väkiluku on kasvanut nopeasti vuoden 1960 reilusta 2&nbsp;500 asukkaasta nykyiseen yli 170&nbsp;000 asukkaaseen. Suurin kasvukausi oli vuosien 1980 ja 1990 välillä, jolloin kaupungin asukasluku kasvoi 316,4 prosenttia noin 12&nbsp;000 asukkaasta yli 50&nbsp;000 asukkaaseen. Vuoden 2010 väestönlaskennan aikaan kaupungissa asui 154&nbsp;065 ihmistä. Vuosina 2010–2018 väkiluku kasvoi 11,8 prosenttia. Kaupungin väestöstä valtaosa on valkoisia (83,8&nbsp;%). Suurimmat vähemmistöryhmät ovat aasialaiset (4,2&nbsp;%) ja mustat (3,3&nbsp;%). Peorian väestö on keskimääräistä varakkaampaa. Kaupungissa asuvien talouksien mediaanitulot olivat vuosina 2014–2018 73&nbsp;039 dollaria, kun se oli samaan aikaan Arizonassa 56&nbsp;213 dollaria ja koko Yhdysvalloissa 60&nbsp;293 dollaria. Myös köyhien osuus on pieni. Köyhyysrajan alapuolella eli 7,3 prosenttia asukkaista, kun Arizonassa vastaava luku on 14,0 prosenttia ja koko Yhdysvalloissa 11,8 prosenttia.

## Lähteet

## Aiheesta muualla
* Kotisivut
Prescott (Arizona)

**Prescott** on kaupunki Yavapain piirikunnassa Arizonan osavaltiossa Yhdysvalloissa. Sen väkiluku oli 43&nbsp;314 vuonna 2018. Vuosina 2010–2018 väkiluku kasvoi 8,9 prosenttia. Kaupungin pinta-ala on 107,1 neliökilometriä.

Presscott oli Arizonan territorion pääkaupunki vuosina 1864–1867 ja 1877–1889. Nykyisin se on Yavapain piirikunnan pääkaupunki.

## Lähteet

 
## Aiheesta muualla
Be’lakor

**Be’lakor** on vuonna 2004 perustettu melodinen death metal -yhtye Australiasta.

## Historia
Yhtye perustettiin vuonna 2004 Melbournessa. Yhtye alkoi keikkailla vuonna 2005 ja julkaisi ensimmäisen albuminsa omakustanteena vuonna 2007. Yhtyeen nimi tulee fantasiahahmo Be’lakorista, joka esiintyy Warhammer-miniatyyripelissä, jota eräät yhtyeen jäsenistä tapasivat pelata. Yhtyeen jäsenet valitsivat nimen sen uniikkiuden takia. Vuonna 2007 Be’lakor julkaisi debyyttialbuminsa *The Frail Tide*. Toinen albumi *Stone's Reach* julkaistiin 20. kesäkuuta 2009. Kolmas albumi nimeltään *Of Breath and Bone* julkaistiin 1. kesäkuuta 2012.

Be’lakor ja suomalainen folk metal bändi Turisas soittivat yhdessä Australian kiertueella maaliskuussa 2010.

## Jäsenet
* George Kosmas – laulu, kitara
* Shaun Sykes – kitara
* Elliott Sansom – rummut
* Steven Merry – koskettimet, piano
* John Richardson – bassokitara

## Julkaisut
### Albumit
*  
* 
*   
* 
* 

## Lähteet

## Aiheesta muualla
* 
* 
*Yhtyeen viralliset kotisivut
*Be'lakor Facebook:ssa
Draper

**Draper** on 267 asukkaan (2008) nukkumalähiö Kanadassa, Albertan provinssissa, Wood Buffalon kunnassa. Draper sijaitsee noin kahdeksan kilometriä kaakkoon Fort McMurraystä, Clearwaterjoen varrella.

Asuinalue on nimetty Thomas Draperin mukaan. Draper perusti vuonna 1922 alueelle *McMurray Asphaltum & Oil Company* -yhtiön. Fort McMurrayhyn johtava rautatie kulki aikaisemmin alueen läpi, mutta rautatieliikenne on sittemmin lakkautettu ja kiskot poistettu. Suurin osa asukkaista asuu joen etelärannalla, mutta pohjoisrannalla on joitakin asuntoja, ja niiden asukkaiden täytyy ylittää joki kesäisin veneellä ja talvisin jäätä pitkin.

## Lähteet
Miami Beach

**Miami Beach** on kaupunki Yhdysvalloissa, Miami-Daden piirikunnassa Floridassa. Kaupunki perustettiin 26. maaliskuuta 1915. Vuoden 2000 väestönlaskennassa kaupungin asukasluku oli 87&nbsp;933, ja kaupungin asukkaista 55,5 prosenttia oli ulkomaalaista alkuperää.

Miami Beach on ollut jo lähes vuosisadan yksi Yhdysvaltojen tunnetuimmista rantakohteista.

## Kuvia kaupungista

Tiedosto:Ocean drive day 2009j.JPG|Ocean Drive -katu
Tiedosto:North Beach Miami Beach.jpg|North Beach
Tiedosto:Southbeachskylinesouth.jpg|South Beach
Tiedosto:Miami Beach FL Fontainebleau01.jpg|Fontainebleau Miami Beach -hotelli
Tiedosto:Florida.JPG|Katu Miami Beachissä


## Lähteet

## Aiheesta muualla

* Viralliset sivut
Zeitgeist: Addendum

**Zeitgeist: Addendum** on vuonna 2008 valmistunut elokuva, joka käsittelee muun muassa rahajärjestelmää, siitä aiheutuvia ongelmia ja resurssipohjaista taloutta. Elokuva on Peter Josephin käsialaa.

Zeitgeist-liike perustettiin *Zeitgeist: Addendumin* pohjalta.

## Katso myös
* Jacque Fresco
* Zeitgeist (elokuva)

## Aiheesta muualla
* 
* 
* The Zeitgeist Movement
* Katso Zeitgeist: Addendum 
* Zeitgeist-liike
José Luis Oltra

**José Luis Oltra Castañer** (s. 21. maaliskuuta 1969 Valencia, Espanja) on entinen espanjalainen jalkapalloilija ja nykyinen valmentaja. Hän on toiminut kesäkuusta 2022 lähtien AEK Larnakan päävalmentajana.

## Ura
Oltra aloitti valmentaja uransa vuonna 2001. Ennen siirtymistään Tenerifen perämiseen vuonna 2007 hän ehti valmentaa Catarrojaa, Castellónia, Levantea ja Ciudad de Murciaa. 

Kauden 2008–2009 päätteeksi Tenerife sijoittui Segunda Divisiónissa kolmanneksi ja nousi näin seitsemän kauden tauon jälkeen maan pääsarjaan. Hän erosi tehtävästään kauden 2009–2010 jälkeen.

24. marraskuuta 2010 Oltra siirtyi Almerían päävalmentajaksi ja korvasi näin tehtävässä erotetun Juanma Lillon. Almería vaihtoi jo toistamiseen valmentajaa kauden 2010–2011 aikana, kun Oltrakin sai lähteä huhtikuun 2011 alussa. Almería oli erotushetkellä sarjan viimeisellä sijalla.

Kesällä 2011 Oltrasta tuli Segundaan pudonneen Deportivo de La Coruñan uusi päävalmentaja.  Oltran johdolla Deportivo voitti kaudella 2011/12 Segundan ja palasi takaisin pääsarjaan.  Oltran johdolla Deportivo juuttui syksyllä 2012 Primeran jumbosijalle ja valmentaja sai potkut joulukuun lopussa 2012. Seura keräsi vain 12 pistettä syksyn 17 pelaamastaan liigaottelusta. 

Kesäkuussa 2013 Oltrasta tuli Segundaan pudonneen RCD Mallorcan uusi päävalmentaja.  Pesti päättyi potkuihin jo helmikuussa 2014. Mallorca-pestinsä jälkeen Oltra valmensi Recreativo de Huelvaa ja Córdobaa. Córdoban Oltra johdatti kaudella 2015/16 Segundassa viidenneksi, mutta nousukarsinnoissa tappio tuli välierissä Gironalle. Oltra sai potkut seurasta kehnosti alkaneen kauden vuoksi marraskuussa 2016.

Kesäkuussa 2017 Oltrasta tuli Segundaan pudonneen Granadan päävalmentaja mutta hän ei saanut olla tehtävässä kauden loppuun saakka. Syyskuussa 2018 Oltrasta tuli CD Tenerifen päävalmentaja.

Kesäkuussa 2022 Oltrasta tuli kyproslaisen AEK Larnakan päävalmentaja.

## Saavutukset

* Segunda División: 2012

## Lähteet

## Aiheesta muualla
* Oltran tilastot BDFutbol -sivustolla
Maija Aksela

**Maija Aksela** (s. 25. marraskuuta 1961 Perho) on tiedekasvatuksen professori Helsingin yliopiston matemaattis-luonnontieteellisessä tiedekunnassa kemian osaston opettajankoulutusyksikössä. Hän kouluttaa tulevia matemaattis-luonnontieteellisten aineiden opettajia ja tekee aiheesta opetukseen sekä tiede- ja teknologiakasvatukseen liittyvää tutkimus- ja kehittämistyötä.

Maija Aksela johtaa kansallista LUMA-keskus Suomea (11 yliopistoa ja 13 keskusta). Lisäksi hän johtaa Kemian opettajankoulutusyksikköä ja sen yhteydessä toimivaa LUMA-tiedeluokkaa, Kemianluokka Gadolinia. Kemian aineenopettajakoulutus on osa matematiikan, fysiikan ja kemian aineenkoulutusohjelmaa Helsingin yliopiston matemaattis-luonnontieteellisessä tiedekunnassa.

Professori Aksela on julkaissut yli 350 julkaisua alaltaan, lisäksi hänellä on sekä kansallisia että kansainvälisiä luottamustehtäviä. Maija Aksela on saanut työstään muun muassa seuraavat huomionosoitukset:
* vuonna 1995 vuoden matemaattisten aineiden opettaja -tunnustuksen
* vuonna 2005 vuoden luonnontieteilijä -palkinnon
* vuonna 2008 Naisen teko -kunniamaininnan
* vuonna 2009 tiedonjulkistamisen valtionpalkinnon (LUMA-keskus: verkkolehdet Luova ja Jippo)
* vuonna 2010 J. V. Snellman -tiedonjulkistamispalkinnon, HY.
* vuonna 2022 Nokian Säätiön tunnustuspalkinto

Vuonna 2011 professori Maija Aksela kutsuttiin jäseneksi Teknillisten Tieteiden Akatemiaan. Vuonna 2012 hänen johtamansa LUMA-keskus sai Yliopisto yhteiskunnassa -palkinnon Helsingin yliopistossa. Vuonna 2013 hänet valittiin perustajajäseneksi Helsingin yliopiston Opettajien akatemiaan.

Hänen mottonsa on "Yhdessä olemme enemmän."

## Lähteet

## Aiheesta muualla
* Curriculum Vitae. Researchportal.helsinki.fi
James Rado

**James Rado** (synt. **James Radomski**, 23. tammikuuta 1932 – 21. kesäkuuta 2022) oli yhdysvaltalainen näyttelijä, käsikirjoittaja ja säveltäjä, joka tunnetaan ennen muuta vuonna 1967 kantaesityksensä saaneen Hair-musikaalin käsikirjoittajana. Rado ja toinen käsikirjoittaja Gerome Ragni saivat teoksellaan Parhaan Musikaalin Grammy-palkinnon vuonna 1969. 

## Lähteet

## Aiheesta muualla
* Hair-musikaalin verkkosivut 
*
Polysialohappo

**Polysialohappo** on happo, jolla on merkittävä rooli sikiön kehityksen aikana. Yksilön eri kehitysvaiheet säätelevät sen esiintymistä ja aikuisilla se on osallisena monissa neurologisissa prosesseissa, esimerkiksi muistamisessa ja neuronaalisessa muovautuvuudessa sekä toisaalta syöpäsolujen kasvussa ja etäpesäkkeiden synnyssä.

## Aiheesta muualla
* http://domino.utu.fi/tiedotus/tiedotukset.nsf/61345dc704eae28ac22568bd00428706/1497cc71ee78eabfc22576d6002a7a95?OpenDocument
Tarhakerttusirkku

**Tarhakerttusirkku** (*Poospiza nigrorufa*) on Etelä-Amerikan etelä- ja kaakkoisosissa tavattava tangaroihin kuuluva varpuslintu.

## Koko ja ulkonäkö
Kooltaan tarhakerttusirkku on noin 15&nbsp;cm. Selästään, siivistään ja päästään laji on väriltään harmahtavan ruskea. Päässä on valkoiset silmäkulma- ja viiksijuovat. Rinta ja vatsa ovat väriltään ruskean oranssit ja keskivatsa on valkoinen. Pensassirppu (*Microspingus lateralis*) ja argentiinankerttusirkku (*Poospiza ornata*) muistuttavat ulkonäöltään tarhakerttusirkkua, mutta pensassirpun väritys on ruskeampi ja argentiinankerttusirkun erottaa valkoisesta siipijuovasta.

## Levinneisyys ja elinympäristö
Tarhakerttusirkkua tavataan eteläisestä Brasiliasta, Paraguayn eteläosista ja Argentiinasta. Lajin elinympäristöä ovat alankomaiden metsät ja pensaikot. Linnun elinympäristöt sijaitsevat yleensä alle 900 metrin korkeudella meren pinnasta.

## Lähteet
Luis Royo

**Luis Royo** (s. 1954) on espanjalainen fantasiataiteilija ja kuvittaja. Hänen laajaan tuotantoonsa kuuluu albumeita, levynkansia sekä tietokonepelien ja sarjakuva-albumien kansia. Royo osallistui myös Heavy Metal -elokuvan tuotantoon.

Royo tunnetaan parhaiten eroottisista ja tummasävyisistä maalauksistaan, joiden aihepiiri liittyy science fictioniin  ja fantasiaan.

## Aiheesta muualla

*Luis Royon verkkosivut 
*Luis Royon blogi
Ylimääräinen mitättömyyskantelu

**Ylimääräinen mitättömyyskantelu** eli nulliteettivalitus oli Ruotsin vuoden 1734 lakiin sisältynyt ylimääräinen muutoksenhakukeino. 

Sen sai tehdä, jos oikeudenkäynnissä tuomittiin poissaoleva henkilö, jota ei ollut haastettu käräjille. Sitä voi käyttää myös kolmas henkilö, joka kärsi haittaa oikeuden kahden muun henkilön riita-asiassa antaman ratkaisun perusteella, tai henkilö, jota ei ollut kuulusteltu jutussa. Ylimääräisen mitättömyyskantelun avulla haettiin siis muutosta alioikeuden ratkaisuun hovioikeudesta. Se tuli tehdä yön ja vuoden kuluttua päivästä, jolloin henkilö sai tiedon tuomiosta. Ylimääräisestä mitättömyyskantelusta säädettiin oikeudenkäymiskaaren 25. luvun 22. pykälässä. Se lakkautettiin Suomessa 1960 ja sen tilalle tuli kantelu. Kantelusta säädettiin oikeudenkäymiskaaren 31. luvun muutoksella (109/1960).

## Lähteet
Eevert Laine

**Eevert Johannes Laine** (14. tammikuuta 1878 Tarttila, Sääksmäki – 19. lokakuuta 1960 Helsinki) oli suomalainen oppikoulun lehtori ja historiantutkija. Laine tunnetaan ennen kaikkea kolmiosaisesta *Suomen vuoritoimen historia*-teoksestaan.

Laineen vanhemmat olivat maanviljelijä Stefanus Laitila (entinen Petterqvist) ja Henrika Selin. Hän pääsi ylioppilaaksi Hämeenlinnan lyseosta 1897 ja valmistui filosofian kandidaatiksi 1902, lisensiaatiksi 1907 ja tohtoriksi 1910.

Laine toimi Forssan yhteiskoulun johtajana sekä historian ja suomenkielen opettajana 1907–1910. Hän oli historian ja suomenkielen lehtorina Oulun reaalilyseossa 1910–1911 ja Hämeenlinnan lyseossa 1912–1925. Viimeksi Laine toimi Helsingin suomalaisen normaalilyseon historian ja suomenkielen lehtorina 1925–1928 ja yliopettajana 1928–1945. Laine oli Hämeenlinnan kansakoulun johtokunnan puheenjohtajana 1916–1925, normaalilyseon uudistamiskomitean jäsenenä ja sihteerinä 1929 sekä Suomen historiallisen seuran sihteerinä 1934–1939 ja 1941–1947. Hän sai professorin arvonimen 1952.

Eevert Laine oli naimisissa vuodesta 1921 filosofian tohtori, kotitalousneuvos Katri Helena Soinin kanssa, jonka isä oli kirjailija, pankinjohtaja Wilho Soini.

## Teoksia
* *Piirteitä Suomen vuoritoimen historiasta vuosisadan ensipuoliskolla 1 : Rautateollisuus 1808–1831*, väitöskirja. Helsinki 1907 (Teoksen digitoitu versio Internet Archivessa)
* *Oppilaiden itsehallinta*. Otava 1915
* *Suvut Hakola-Selin ja Stjernros*. Tekijä, Hämeenlinna 1916
* *Punakapinan aika Sääksmäen Metsäkansassa*. Karisto, Hämeenlinna 1919, näköispainos Vapaussoturien huoltosäätiö, Tampere 1984
* *Tarttilan kansakoulu 1873–1923*. Tarttilan kansakoulu, Hämeenlinna 1923
* *Uudistuksia Saksan oppikoulun alalla*. Tekijä, Helsinki 1926
* *Jussaaren rautakaivos valtion käyttämänä vuosina 1834–1861*. 1929
* *Eräs vaihe Salmin-Suojärven lahjoitusmaiden vapauttamisessa*. Helsinki 1933
* *Geologisen toimikunnan syntyvaiheet 1856–1885*. Historiallinen seura/Geologinen toimikunta, Helsinki 1937
* *Lintulan ja Kyyrölän lahjoitusmaiden lunastus*. Helsinki 1938
* *Raivolan venäläisen kylähallinnon syntyminen : kappale maamme oikeustaistelua*. Helsinki 1939
* *Salpietarinvalmistus ja ruutitehdaspuuhat 1810–1820-luvuilla*. Helsinki 1939
* *Kauttuan hiilitaistelu Falckien aikana*. Helsinki 1940
* *Suomen vuoritoimi 1809–1884 2 : Ruukit*. Suomen historiallinen seura, Helsinki 1948
* *Malminetsintä Suomessa 1809–1884*. Geologinen tutkimuslaitos, Helsinki 1950
* *Suomen vuoritoimi 1809–1884 1 : Yleisesitys*. Suomen historiallinen seura, Helsinki 1950
* *Suomen vuoritoimi 1809–1884 3 : Harkkohytit, kaivokset, konepajat*. Suomen historiallinen seura, Helsinki 1952
* *Neljännesvuosisata maamme kaivostoimintaa 1885–1910*. Geologinen tutkimuslaitos, Helsinki 1955 (Teos pdf-tiedostona (tupa.gtk.fi))
* *Suku Hakola-Selin*. Vammala 1958

## Lähteet
* Wikiaineisto : Kuka kukin oli 1961.
*
Antonio de Leyva

**Antonio de Leyva, Terranovan herttua** (1480–1536 Milano) oli espanjalainen kenraali Italialaissotien aikana.

## Elämäkerta
Leyvan ensimmäinen taistelu oli kapinoivia maureja vastaan käyty Alpujarrasin taistelu vuonna 1502. Hän palveli vuosina 1503–1504 kenraali Gonzalo Fernández de Córdoban alaisuudessa Italiassa. Leyva haavoittui Ravennan taistelussa vuonna 1512 ja osallistui vuonna 1524 tehtyyn Provencen sotaretkeen.

Leyva johti Pavian varuskuntaa Pavian piirityksen aikana. Hän jakoi Pohjois-Italiassa toimineen keisarillisen armeijan ylipäällikkyyden Vaston markiisin kanssa joulukuusta 1525 lähtien, jolloin kenraali Fernando d'Avalos Pescara kuoli. Leyva toimi hyvin vuosien 1526–1527 sotaretkellä. Leyva jatkoi keisarillisen armeijan komentajana kuolemaansa asti. Hänellä oli kuollessaan muun muassa seuraavat tittelit: Ascolin ruhtinas, Newfoundlandin herttua ja Antillien markiisi.

Keisari Kaarle V nimitti Leyvan Milanon kuvernööriksi vuonna 1536.

Leyva oli rakenteeltaan pieni ja hän kärsi suurimman osan elämästään vakavasta kihdistä. Hänet haudattiin Milanoon.

## Lähteet
*
HMS Agamemnon (1929)

**HMS Agamemnon** oli 1929 valmistunut Blue Funnel Linen (Ocean Steam Ship Company) 7&nbsp;593 grt:n rahtimatkustajalaiva, jonka Amiraliteetti lunasti 30. joulukuuta 1939 apumiinalaivaksi.

## Valmistus
Liverpoolilainen Alfred Holt & Co tilasi aluksen Belfastista Workman Clark & Companyltä, missä köli laskettiin telakkanumerolla 503. Alus laskettiin vesille 25. huhtikuuta 1929 ja valmistui syyskuussa Liverpoolin ja Kauko-Idän väliseen liikenteeseen sekä tarvittaessa muillekin mannerten välisille reiteille. Aluksen tavarankuljetuskapasiteetin lisäämiseksi se oli varustettu ahdetulla moottorilla, jotka oli kytketty kahteen akseliin.

## Palvelus
Alus liitettiin elokuussa 1940 muutostöiden valmistuttua Kyleen 1. miinalaivueeseen, jossa se osallistui aluksi pohjoisen miinasulun rakentamiseen.

Lokakuussa 1943 laivueen lakkauttamisen jälkeen alus päätettiin sisaraluksensa ''HMS Menesteheuksen'' kanssa muuttaa Brittiläisen Tyynenmeren laivaston tukilaivaksi (virkistäytymisalus). Muutostyöt aloitettiin Vancouverissa, mutta vihollisuuksien päättyessä ne keskeytettiin.

Alus pysyi Amiraliteetin valvonnassa ja sitä mahdollisesti käytettiin sotavankien kotiinkuljettamiseen Kaukoidästä, minkä jälkeen se poistettiin palveluksesta 1947. Alus palautettiin kauppalaivastolle 26. huhtikuuta samana vuonna.

Alus saapui 26. maaliskuuta 1963 Hongkongiin, jossa se romutettiin.

## Lähteet
*
*
*

### Viitteet

## Aiheesta muualla
*A History of Alfred Holt and Company - The Blue Funnel Line 
*Miinat ja miinoittaminen Islannin vesillä toisessa maailmansodassa
Luettelo Suomen virallisen albumilistan ykkösistä vuonna 1992

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista vuonna 1992. Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.

## Katso myös

## Lähteet
* *Suomi soi 4: Suuri suomalainen listakirja (Tammi, 2005; toim. Jake Nyman)
Deee-Lite

**Deee-Lite** oli yhdysvaltalainen New Yorkissa vuonna 1986 perustettu elektronisen musiikin yhtye. Yhtye tunnetaan parhaiten vuoden 1990 esikoisalbuminsa *[[World Clique]]* singlestään ”Groove Is in the Heart”, joka nousi Australian singlelistan ensimmäiselle sijalle, Britanniassa toiseksi ja Yhdysvalloissa sijalle neljä. Deee-Liten hajottua vuonna 1996 yhtyeen jäsenet ovat keskittyneet soolouriinsa.

## Kokoonpano
*  Lady Miss Kier (oik. Kieren Kirby, s. Youngstown, Ohio, Yhdysvallat)
*  Super DJ Dmitry (oik. Dmitry Brill, s. 1964, Kiova, silloinen Neuvostoliitto)
* Jungle DJ Towa Towa (oik. Doug Wa-Chung, kotoisin Tokio, Japani, myöhemmin Towa Tei)

## Diskografia
### Studioalbumit
**[[World Clique]]* (1990)
**[[Infinity Within]]* (1992)
**[[Dewdrops in the Garden]]* (1994)

### Kokoelma-albumit
**Dewdrops in the Remix* (1995)
**Sampladelic Relics & Dancefloor Oddities* (1996)
**The Very Best of Deee-Lite* (2001)

## Lähteet
Softball kesäolympialaisissa 2008

Naisten **[[softball]]-turnausta [[Kesäolympialaiset 2008|olympiakisoissa 2008]]** hallitsi Yhdysvallat aina loppuotteluun saakka, jossa Japani venyi voittoon. Yhdysvallat jäi hopealle ja Australia otti pronssimitalit. Softball oli toistaiseksi viimeisen kerran olympiaohjelmassa.

## Alkulohko

## Mitaliottelut

* A3-A4:  -  5-3

## Lähteet

* http://www.the-sports.org/softball-women-s-olympic-games-final-round-grand-final-2008-results-s34-c0-b0-g157-t2817-u218-m56241-a0.html
BD +20°307

**BD +20°307** on kaksoistähti, jolla on ympärillään kuumaa pölyä erityisen paljon. Tutkijat pitävät tätä tähteä samantapaisena kuin mitä Aurinko oli syntyessään 4,5 miljardia vuotta sitten. Vastaavia kuuman pölykiekon tähtiä ovat muun muassa Eta Corvi.

BD +20°307 sijaitsee noin 390 valovuoden päässä Oinaan tähdistössä. Se koostuu kahdesta F-spektriluokan tähdestä, jotka ovat hieman massiivisempia, kuumempia ja kirkkaampia kuin Aurinko. Nämä kaksi tähteä kiertävät tiiviisti toisiaan vain 3,4 päivän kiertoajalla.

## Lähteet

## Aiheesta muualla
* Rayl, A.J.S. (2005). Extrasolar Planets: Could Dusty Star Be Harboring a Young Earth in the Making? Retrieved July 21, 2005.
* BD +20° 307
*  UCLA Newsroom >  Research > News Releases > Worlds in collision Retrieved September 27, 2008.
Kriketti kesäolympialaisissa 1900

**[[Kriketti]]** on ollut olympialaisten ohjelmassa yhden kerran, vuonna 1900. Turnaukseen osallistui kaksi joukkuetta, ja olympiahistoriassa on pelattu näin vain yksi krikettiottelu, jossa kohtasivat Yhdistyneen kuningaskunnan joukkue Devon and Somerset Wanderers ja Ranskan French Athletic Club Union. Kapteenit sopivat ottelun pelattavaksi 12-miehisin joukkuein. Peli pelattiin 19.–20. elokuuta Vélodrome de Vincennesilla. Kilpailujen ainoassa ottelussa Yhdistyneen kuningaskunnan joukkue voitti Ranskan joukkueen 158 juoksulla, tuloksella 262–104.

## Mitalistit

## Lähteet
HMS Ameer

**HMS Ameer** (viirinumero D01) oli Britannian kuninkaallisen laivaston Ruler-luokan saattuetukialus toisessa maailmansodassa.

## Valmistus

Aluksen valmisti Seattle-Tacoma Shipbuilding Corporation Seattlessa kauppalaivana, jonka Yhdysvaltain laivasto lunasti saattuetukialukseksi nimellä *USS Baffins*. Köli laskettiin 18. heinäkuuta 1942. Alus laskettiin vesille 18. lokakuuta ja valmistui 28. kesäkuuta 1943 Puget Soundin laivastontelakalla. Yhdysvaltain laivasto otti aluksen palvelukseen vielä samana päivänä.

## Palvelus
*Baffins* poistettiin palveluksesta 19. heinäkuuta ja siirrettiin seuraavana päivänä Kuninkaalliselle laivastolle, joka otti aluksen palvelukseen nimellä *HMS Ameer*. Kuninkaalliselle laivastolle tehtävät aluksen muutostyöt valmistuivat 18. lokakuuta Burrardilla. Alkukeväästä 1944 aluksen piti liittyä Itäiseen laivastoon, kunhan se olisi muutettu hävittäjätukialukseksi Caledonian Shipbuilding Companyllä Dundeessa. Yksi aluksen kattiloista räjähti, jolloin alus joutui odottamaan uuden asentamista Greenockissa poijuun kytkettynä pari kuukautta.

Uuden kattilan asentamisen jälkeen kuormattiin alus täyteen Corsair-, Hellcats- ja Avenger-koneita sekä varaosia ja moottoreita, jotka se kuljetti Cochiniin eteläiseen Intiaan. Aluksen kuljettama materiaali purettiin toukokuun lopulla 1944  määränpäässä.

Laivaston ilmavoimien 804 laivueen Hellcatien ollessa 21. tammikuuta 1945 tulenjohtajina taistelulaiva *[[HMS Queen Elizabeth (1913)|HMS Queen Elizabethin]]* ollessa tukemassa Ramreen pohjoisrannan maihinnousua operaatio Matadorissa. Alus tuki 26. tammikuuta 500 merijalkaväen sotilaan maihinnousua Cheduballe operaatio Sankeyssä, jolloin aluksen koneet tekivät 80 tulenjohto-, rynnäköinti-, tiedustelu- sekä torjuntalentoa. Ennen paluutaan Trincomaleehen alus suojasi Ramreeta tulittavia aluksia. *Ameerilla* palvellut Hellcat ampui 1. maaliskuuta alas japanilaisen Dinah-pommikoneen sekä kaksi Oscar-hävittäjää.

Alukselle siirrettiin 18. kesäkuuta kuusi 888 laivueen Hellcatin tiedusteluversiota sekä kahdeksantoista 804 laivueen Hellcatiä aluksen valmistautuessa operaatio Balsamiin, jossa piti kuvata eteläinen Malesia sekä Singapore. Aluksen koneet osallistuivat heinäkuussa miinanraivauksen tukemiseen operaatio Colliessa, jonka aikana tuhottiin Nikobaarien lentotukikohdan viimeinen japanilainen lentokone. Se tuki edelleen Phuketin ympäristön miinanraivauksia. Operaation aikana alus joutui kamikaze hyökkäyksen kohteeksi, mutta ilmatorjunta kykeni torjumaan hyökkäyksen.

Alus palautettiin 17. tammikuuta 1946 Norfolkin laivastotukikohdassa Yhdysvaltain laivastolle, joka myi sen 17. syyskuuta 1946 kauppalaivaksi, jolloin se nimettiin *Robin Kirkiksi*. Alus romutettiin 1969 Taiwanissa.

## Lähteet

*
*
*
*

### Viitteet
Indokiinanpensaskiuru

**Indokiinanpensaskiuru** (*Mirafra erythrocephala*) on kaakkoisaasialainen varpuslintu. Sen elinympäristö käsittää Myanmarin eteläosan, pääosan Thaimaata, Kambodžan, Laosin keski- ja eteläosat sekä Etelä-Vietnamin. Tommaso Salvadori ja Enrico Hillyer Giglioli kuvailivat lajin holotyypin Kotšin-Kiinasta 1885.

## Lähteet
Jubankiuru

**Jubankiuru** (*Mirafra ashi*) on Somalian kotoperäinen varpuslintu. Sen esiintymisalue käsittää rannikkotasangon Uarshekin alueella noin 80 kilometriä Mogadishusta pohjoiseen. Peter Colston kuvaili lajin holotyypin Uarshekista vuonna 1982.

## Lähteet
Moi-même-Moitié

**Moi-même-Moitié** on japanilaisen muusikko Manan vuonna 1999 perustama Gothic Lolita -tyylinen vaatemerkki. Mana ja muut Moi dix Mois’n jäsenet ovat valokuvissa ja konserteissa pukeutuneet aina Moi-même-Moitién vaatteisiin. Mana itse on päämallina yhtiön kasvot ja hän esittelee neljästi vuodessa ilmestyvässä Gothic&Lolita Bible -lehdessä uusimpia Moi-même-Moitié vaatteita.

Brändi käyttää usein synkkiä värejä, kuten mustaa ja sinistä, joskus myös valkoista. Vaatteilla on kaksi päälinjaa tai mallistoa; E.G.L. Elegant Gothic Lolita ja E.G.A. Elegant Gothic Aristocrat, joista E.G.L. koostuu lolitalle tyypillisistä kellohameista ja tyttömäisistä röyhelöistä kun E.G.A. keskittyy sukupuolineutraalimpaan, aikuisempaan "aristokraattiseen" tyyliin. Moi-même-Moitién vaatteissa on paljon pitsiä ja muuta gothic lolitalle ominaista, kuten mm. Goottilaisten kirkkojen ikkunoita printteinä, nyörejä ja laskoksia. 
Gothic Lolita -tyylin kantajat mainitsevat usein Manan tyyli-ikonikseen. Manan väitetään keksineen kyseisen tyylin, ja hän on pitkälti vaikuttanut sen leviämiseen ja kehittymiseen.

## Aiheesta muualla
* Jrock News: Mana’s brand “Moi-même-Moitié” transfers business ownership to aid in overseas expansion   
* Mana-Sama.net -- Moi-meme-Moitie   
* Moi-meme-Moitie Online Shop
Vilén

**Vilén** (myös **Vilen**, **Wilén** ja **Wilen**) on ruotsalainen ja suomalainen sukunimi.
__NOTOC__
## Vilen
* Albert Vilén (1861–1941), konsuli ja tehtailija (Vilénin tehtaat)
* Elias Vilén (s. 2001), jääkiekkoilija
* Erkki Vilén (s. 1956), pikajuoksija
* Jari Vilén (s. 1956), pikajuoksija
* Jari Vilén (s. 1964), kokoomuslainen poliitikko ja diplomaatti
* Jaska Vilén (s. 1976), jääkiekkoilija
* Jorma Vilen (s. 1946), jääkiekkoilija
* Markus Vilén (s. 1983), pika-aitajuoksija
* Oona Vilén (s. 1989), pikajuoksija
* Paula Vilén (s. noin 1976), toimittaja
* Pirjo Vilén (s. 1957), yleisurheilija
* Raimo Vilén (s. 1945), pikajuoksija
* Riina Vilén (s. 1983), kestävyys- ja keskimatkojen juoksija
* Teemu Vilén (s. 1986), pikajuoksija
* Teuvo Vilen, (s. 1953), jalkapalloilija
* Topias Vilén (s. 2003), jääkiekkoilija
* Ville Vilén (s. 1963), Yleisradion toimittaja

## Wilén
* Anja Wilen (s. 1945), suunnistaja
* Broge Wilén (1939–2006), kirjailija ja dramaturgi
* Erik Wilén (1898–1982), pikajuoksija ja olympiamitalisti
* Fritz Wilén (1857–1899), kirjailija ja sähköalan pioneeri Suomessa
* Gustaf Vilhelm Wilén (1835–1919), kirjanpainaja ja lahjoittaja
* Jonas Wilén (s. 1974), kuvataiteilija
* Karl Wilén (1842–1916), pappi, valtiopäivämies ja rovasti
* Sirkka-Liisa Wilén (1927–2015), näyttelijä
* Tage Wilén (s. 1941), kuvataiteilija
* Tiina Wilén-Jäppinen (1963–2016), kunnallispoliitikko ja henkirikoksen uhri
* Yrjö Wilén (1894–1951), toimittaja ja pakinoitsija. 

## Entisenä sukunimenä
* Seija Helander (s. 1970), o.s. *Vilén*, kirjailija
* Saara Lahtinen (s. 1934), o.s *Vilén*, keskimatkojen juoksija
* Margareta Steinby (s. 1938), ent. *Wilén*, professori (emerita)
* Veikko Varesmaa (1910–1996), ent. *Wilén*, maanviljelysneuvos
* Helmi Vihne (1898–1966), ent. *Wilén*, toimittaja ja kirjailija
* Emil Väre (1885–1974), ent. *Vilén*, kaksinkertainen kreikkalais-roomalaisen painin olympiavoittaja

## Muita
* Emilia, Sulo ja Juhana Vilén, kuvitteellisia henkilöitä televisiosarjassa *[[Tankki täyteen]]*
*Vilen Künnapu (s. 1948), virolainen arkkitehti, arkkitehtuuriteoreetikko ja professori
Kultakiuru

**Kultakiuru** (*Mirafra cordofanica*) on länsiafrikkalainen varpuslintu. Sen elinympäristö käsittää Saharan eteläpuolista Afrikkaa, lähinnä Sahelin aluetta, Mauritaniasta ja Pohjois-Senegalista Maliin, Burkina Fason pohjoisosaan, läntiseen Nigeriin, itäiseen Tšadiin ja Sudanin keskiosiin. Hugh Edwin Strickland kuvaili lajin holotyypin Kordofanista Sudanista 1850.

## Lähteet
Madagaskarinkiuru

**Madagaskarinkiuru** (*Eremopterix hova*) on Madagaskarin kotoperäinen varpuslintu. Gustav Hartlaub kuvaili lajin holotyypin Madagaskarin St Augustine Baysta 1860.

## Lähteet
Marsabitinkiuru

**Marsabitinkiuru** (*Mirafra williamsi*) on Keniassa kotoperäisenä esiintyvä varpuslintulaji. Sitä tavataan kahdesta populaatiosta Kenian pohjoisosista. Laji on elinvoimainen, ja sen yksilömääräksi on arvioitu jopa yli 200&nbsp;000 sukukypsää yksilöä.

James David Macdonald kuvaili lajin holotyypin Kenian Marsabitista vuonna 1956.

## Lähteet
Kankaanpään yhteislyseo

**Kankaanpään yhteislyseo** on Kankaanpäässä toimiva lukio. Lisäksi Honkajoella toimii lukio, joka on Kankaanpään yhteislyseon sivutoimipiste. Lukio on Pohjois-Satakunnan suurin ja siellä opiskelee noin 200 varsinaista opiskelijaa sekä noin 60 yhdistelmäopiskelijaa. Lukiossa on myös mahdollista osallistua urheilijoille tarkoitettuun valmennuskoulutukseen.

## Katso myös
* Luettelo Suomen lukioista
* Luettelo erityisen koulutustehtävän saaneista lukioista

## Lähteet
* http://www.kyll.fi
Intianpensaskiuru

**Intianpensaskiuru** (*Mirafra erythroptera*) on eteläaasialainen varpuslintu. Sen elinympäristö käsittää suuren osan Intiasta sekä Pakistanin kaakkoisosan, mahdollisesti myös koillisosan. Edward Blyth kuvaili lajin holotyypin Intian pohjoisosasta 1845.

## Lähteet
John Paul Stevens

**John Paul Stevens** (20. huhtikuuta 1920 Chicago, Illinois – 16. heinäkuuta 2019 Fort Lauderdale, Florida) oli yhdysvaltalainen lakimies ja entinen Yhdysvaltain korkeimman oikeuden tuomari. Hän oli tuomarina vuosina 1975&ndash;2010 ja jäi eläkkeelle 90-vuotiaana 29. kesäkuuta 2010. Erotessaan hän oli tuomioistuimen kolmanneksi pitkäaikaisin jäsen.

## Varhainen elämä
Stevens oli perheen neljästä pojasta nuorin. Chicagon Hyde Parkissa asuva perhe oli varakas: perheen omistaman Stevens Hotellin sanottiin olleen maailman suurin. Hotelli meni kuitenkin konkurssiin 1930-luvun laman aikana.

## Ura
Stevens opiskeli aluksi englantia Chicagon yliopistossa ja valmistui myöhemmin lakiopinnoista Northwestern-yliopistosta vuonna 1947. Toisessa maailmansodassa hän toimi tiedustelutehtävissä. Ennen nimitystään korkeimpaan oikeuteen hän työskenteli lakimiehenä yritysmaailmassa sekä Yhdysvaltain liittovaltion 7. piirin vetoomustuomioistuimen tuomarina Chicagossa.

### Korkeimmassa oikeudessa
Presidentti Gerald Ford nimitti hänet vuonna 1975 eläkkeelle jääneen William O. Douglasin seuraajaksi. Ford oli republikaanisen puolueen jäsen, ja republikaanit pyrkivät yleensä nimittämään tuomioistuimiin perinteisiä arvoja puolustavia henkilöitä. Alun perin Stevensiäkin pidettiin maltillisena konservatiivina, ja edeltäjäänsä konservatiivisempi hän olikin tuomioissaan, mutta viimeistään 1990-luvun lopulta alkaen Stevensin katsottiin yleisesti olevan korkeimman oikeuden liberaalein jäsen - liberaalisiiven henkinen johtaja. Itse hän ei kokenut siirtyneensä liberaalien leiriin, vaan tähän muutokseen syynä oli 70- ja 80-luvuilla korkeimmassa oikeudessa virkaan astuneet uudet tuomarit, jotka olivat kaikki republikaanipresidenttien nimittämiä ja Stevensiä konservatiivisempia.

Joissakin asioissa Stevens kuitenkin muutti tai ainakin lievensi kantaansa. Yksi näistä oli kuolemanrangaistus: tuomarinuransa alussa Stevens äänesti käytännön säilyttämisestä, mutta myöhemmin hän alkoi ajaa siihen tehtäviä rajoituksia. Vuonna 2008 Stevens sanoi uskovansa, että kuolemanrangaistus on vastoin Yhdysvaltain perustuslakia.

## Lähteet

## Aiheesta muualla
Luettelo Suomen virallisen albumilistan ykkösistä vuonna 1991

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista vuonna 1991. Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.

## Katso myös

## Lähteet
* *Suomi soi 4: Suuri suomalainen listakirja (Tammi, 2005; toim. Jake Nyman)
Vilhelm III

**Vilhelm III** voi tarkoittaa seuraavia:

* Vilhelm III (n. 1186–1198), Sisilian viimeinen normannikuningas
* Vilhelm III Oranialainen (1650–1702), Oranian ruhtinas, Alankomaiden käskynhaltija sekä Englannin, Irlannin ja Skotlannin kuningas
* Vilhelm III (1817–1890), Alankomaiden kuningas ja Luxemburgin suurherttua.

## Katso myös
* Fredrik Vilhelm III (1770–1840), Preussin kuningas